
Zalagyömörő Község Önkormányzat Képviselő-testülete
8349 Zalagyömörő, Fő u. 2.

___________________________________________________________________________

Szám: 867/14/2014.

Zalagyömörő Község Önkormányzat

Képviselő-testületének

2014. november 19. napon megtartott

nyílt üléséről

jegyzőkönyv

Határozat: 45 - 50.
Rendelet:……   …   
Szám: 867/14/2014.

J E G Y Z Ő K Ö N Y V

Készült:
Zalagyömörő Község Önkormányzat Képviselő-testületének 2014. november 19-én, 14.00 órai kezdettel megtartott nyilvános üléséről.

Helye:
Polgármesteri Hivatal 8349 Zalagyömörő, Fő u. 2. szám

Jelen vannak:
Illés László polgármester,




Vass Géza alpolgármester,




Dr. Tőtős András képviselő




Zsemlye Zoltán képviselő




Bencze Gyöngyi jegyző




Tordáné Ughy Ilona jegyzőkönyvvezető

Távolmaradását bejelentette: Mohari Zoltán képviselő
A lakosság köréből nem jelent meg senki.

___________________________________________________________________________
Illés László polgármester: Köszönti a mai ülésen megjelent képviselő társait, a jegyzőt, a jegyzőkönyvvezetőt.

A jelenléti ív alapján megállapítja, hogy az öt fő képviselő-testületi tag közül jelen van négy fő, így az ülés határozatképes. 

Indítványozta, hogy ezt követően, amennyiben nem előírás, ne legyen jegyzőkönyv hitelesítő. Annál is inkább, mivel sokszor több idő kell ahhoz, hogy a jegyzőkönyvet Ők is aláírják és ennek következményeként a jegyzőkönyvek kormányhivatalba való küldése is csúszhat.
Bencze Gyöngyi jegyző: Természetesen nem szükséges, hogy legyenek jegyzőkönyv hitelesítők, de ezt a tényt az SZMSZ-ben kell leszabályozni, melyet egyébként is szükséges módosítani.
Illés László polgármester: A mai ülés jegyzőkönyv hitelesítőinek Vass Géza alpolgármestert és Zsemlye Zoltán képviselőt javasolja.

A javaslatot a Képviselő-testület 4 igen szavazattal – ellenszavazat, tartózkodás és határozat hozatal nélkül – elfogadta.

Illés László polgármester: Javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 4 igen szavazattal – ellenszavazat, tartózkodás és határozat hozatal nélkül – elfogadta a következők szerint:

NAPIRENDEK:
1. Gógánfai Közös Önkormányzati Hivatal költségvetési előirányzat módosítása 

Előterjesztő: Bencze Gyöngyi jegyző

2. Falugondnoki pályázat meghirdetése
Előterjesztő: Illés László polgármester 

3. Önkormányzati társulásokba delegálás

Előterjesztő: Bencze Gyöngyi jegyző

4. Belső ellenőrzési témakörök a 2015. évre 

Előterjesztő: Bencze Gyöngyi jegyző

5. Marcal Vidéki Önkormányzatok Szociális Társulás létrehozása 
Előterjesztő: Bencze Gyöngyi jegyző

6.  Vegyes ügyek

- Bérleti szerződés

Dr. Töttős András Ügyrendi Bizottság Elnöke: A napirendi pontok tárgyalása előtt tájékoztatja a jelenlévőket, hogy minden képviselő határidőn belül eleget tett vagyonnyilatkozat tételi kötelezettségének. A hivatal elkészítette az összesítő lapot, melyben a vagyonnyilatkozat letétele összesítésre került. Az alakuló ülésen megválasztott Ügyrendi bizottság a képviselő-testületi ülés előtt, számba vette a vagyonnyilatkozatokat, az átvételüket,  a lezárt borítékra aláírásukkal igazolták azokat. 
Illés László polgármester: Kérte, aki egyetért az Ügyrendi Bizottság elnökének – a vagyonnyilatkozat tételi kötelezettség időbeni teljesítéséről és a bizottság ellenőrzéséről szóló beszámolójával, kézfeltartással szavazzon.
Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat, tartózkodás és határozathozatal nélkül – az Ügyrendi Bizottság elnökének beszámolóját tudomásul vette.
NAPIRENDEK TÁRGYALÁSA:

1./ napirend:
Gógánfai Közös Önkormányzati Hivatal költségvetési előirányzat módosítása 

Előterjesztő: Bencze Gyöngyi jegyző

Bencze Gyöngyi jegyző: Tájékoztatja a képviselő-testületet, hogy év elején a költségvetés készítésekor amit a 11 önkormányzat elfogadott, akkor még nem állt rendelkezésünkre az az információ, mely az elfogadott költségvetési törvény jóváhagyása során tisztázódott le, mely szerint a közös hivatal működéséhez a költségvetési törvényben meghatározott módon 4.580 e Ft- plusz forrás biztosítására került sor az idei évben. Emiatt szükségessé vált a Gógánfa Közös Önkormányzati Hivatal 2014. évi költségvetésének módosítása. 
Illés László polgármester: kéri a testület tagjait, amennyiben egyetértenek a Gógánfai Közös Önkormányzati Hivatal 2014. évi költségvetésének módosításával, kézfeltartással szavazzanak.

Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta az alábbi határozatot:

45/2014. (11.19.) önkormányzati határozat

Zalagyömörő Község Önkormányzatának Képviselő-testülete az 1/2014. (II.12.) sz. határozattal elfogadott – Gógánfai Közös Önkormányzati Hivatal 2014. évi költségvetését az alábbiak szerint módosítja:
A Gógánfai Közös Önkormányzati Hivatal 2014. évi költségvetésének előirányzat módosítását 4.580.000.-Ft összeggel a bevételi és kiadási előirányzat növelésével elfogadja.

Felkérik a jegyzőt az előirányzat módosítás végrehajtására.

Felelős: Bencze Gyöngyi jegyző

Határidő: folyamatos

2./ napirend:
Falugondnoki pályázat meghírdetése
Előterjesztő: Illés László polgármester 

Illés László polgármester: Elmondja, hogy a falugondnok felmondott, munkaviszonya közös megegyezéssel megszüntetésre kerül. Ezért a megüresedett álláshelyre pályázatot kell kiírni.
Javaslom, hogy az erkölcsi bizonyítványt sikeres pályázat esetén nyújtsa csak be a pályázó, annak megléte ne legyen a pályázat benyújtásának feltétele, ne verjünk plusz költséget a pályázókra.
Dr. Tőtős András képviselő: Mivel a falugondnoki tanfolyamon kötelező részt venni, nyílván az önkormányzat fedezi a tanfolyamdíjat, ezért én javasolnám, hogy legyen vele tanulmányi szerződés kötve, melyen leszabályozásra kerülne, hogy a tanfolyamra fordított összeg erejéig az önkormányzat alkalmazásában kell, hogy álljon.
Zsemlye Zoltán képviselő: Egyetértett Tőtős doktorral, szerinte is meg kell határozni egy időszakot amíg a falugondnok itt kell, hogy dolgozzon az Önkormányzaton, hogy a rá fordított tanfolyami költség megtérüljön. 
Bencze Gyöngyi jegyző: Elmondja, hogy tanulmányi szerződést kell kötni a leendő dolgozóval. A szerződés ideje jellemző módon a tanfolyam kezdete és az utolsó vizsga letétele időtartamának a kétszeresére köthető. Konkrétan annak felmerülésekor kell ezt a tanulmányi szerződést megkötni.
Illés László polgármester: Kérte a képviselő-testület tagjait, amennyiben egyetértenek azzal, hogy a megüresedett falugondnoki álláshely megpályáztatásra kerüljön kézfeltartással szavazzanak.
Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta az alábbi határozatot:

46/2014. (11.19.) önkormányzati határozatot
Zalagyömörő Község Önkormányzatának Képviselő-testülete pályázat kiírását határozza el a megüresedett falugondnoki álláshely betöltésére.

Felhatalmazzák a polgármestert a pályáztatási eljárás lefolytatására, a hirdetés minél rövidebb időtartamban való lebonyolítására. 

Felelős: Illés László polgármester

Határidő: soron kivül
3./ napirend:
Önkormányzati társulásokba delegálás

Előterjesztő: Bencze Gyöngyi jegyző

Bencze Gyöngyi jegyző: Tájékoztatja a képviselő-testület tagjait, hogy azokban a társulásokban, melyekben az önkormányzat részt vesz, nevesíteni kell azt a személyt, aki az adott önkormányzatot képviseli a társulásban. A képviseleti jog a polgármestert illeti meg, mivel minden esetben az önkormányzat képviseletét is ellátja. Ha Ő nem tud részt venni a társulási üléseken akkor valakit meg kell bízni, aki helyette részt vesz az üléseken, képviseleti joggal. Ezek az önkormányzati társulások: Sümegi Kistérségi Többcélú Társulás, Marcal-Völgye Szennyvízcsatorna Építő Vizi-közmű Társulat, Térségi Önkormányzati Tűzoltóság)
Illés László polgármester: kéri a testület tagjait, amennyiben egyetértenek azzal, hogy a társulásokban a polgármester képviselje az adott települést, kézfeltartással szavazzanak.
Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta az alábbi határozatot:

47/2014. (11.19.) önkormányzati határozatot
Zalagyömörő Község Önkormányzatának Képviselő-testülete úgy határozott, hogy az önkormányzati társulásokban az önkormányzat képviseletét Illés László polgármester lássa el. 

Felkérik a polgármestert, hogy az önkormányzati társulásokhoz a társulási tanácsba való delegálásról a határozatot küldje meg.  

Felelős: Illés László polgármester 

Határidő: folyamatos 

Bencze Gyöngyi jegyző: Tájékoztatja a képviselő-testületet, hogy a Sümegi Kistérségi Többcélú Társulás megszavazta, hogy ez év november 30-ig a társulásban résztvevő önkormányzatok az évi betervezett finanszírozáson felül 400,- Ft/fő összeggel járuljanak hozzá a járóbeteg ellátás és az orvosi ügyelet működéséhez, november 30.-ig történő átutalással. 
Dr. Tőtős András képviselő: Elmondja, hogy egy kicsit furcsa dolognak tartja, hogy a járó beteg ellátásnál több a segédszemélyzet, mint a dolgozó orvos. Utána kellene járni, hogy egyáltalán szükség van-e annyi nem orvosi munkakört betöltő dolgozóra. Én a 400,- Ft-os plusz hozzájárulást ennek függvényében támogatnám.
Illés László polgármester: A legközelebbi térségi ülésen ezt meg fogom kérdezni a társulás elnökétől.

Kéri a testület tagjait, amennyiben egyetértenek azzal, hogy a Sümegi Kistérségi Többcélú Társulás részére az évi rendes finanszírozáson felül 400,- Ft/fő összegű hozzájárulás legyen utalva a járóbeteg ellátás és az orvosi ügyelet működésének támogatásaként, kézfeltartással szavazzanak.

Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta az alábbi határozatot:

48/2014. (11.19.) önkormányzati határozatot

Zalagyömörő Község Önkormányzatának Képviselő-testülete a Sümegi Kistérségi Többcélú Társulás járóbeteg ellátás és orvosi ügyeletének működését a 2014. évi betervezett finanszírozáson felül 400,- Ft/fő többlet finanszírozást hagy jóvá a saját költségvetésének terhére. 
Felhatalmazzák a polgármestert, hogy a támogatás átutalásával kapcsolatos szükséges intézkedéseket tegye meg. 

Felelős: Illés László polgármester 

Határidő: 2014. november 30.
4./ napirend:
Belső ellenőrzési témakörök a 2015. évre 

Előterjesztő: Bencze Gyöngyi jegyző

Bencze Gyöngyi jegyző: Tájékoztatja a képviselő-testületet, hogy a napirenddel kapcsolatosan egy egységes ellenőrzési címet és témakört javasol a képviselő-testületnek. Ezt minden évben novemberben kell meghatározni, hogy a következő év belső ellenőrzésének témaköre mi legyen. Mivel az idén került eldöntésre az önkormányzati vagyon és a vagyon kateszter rendbetétele, ezért a belső ellenőrrel történt konzultáció során abban maradtunk, hogy minden önkormányzatnál egységesen ez a témakör kerüljön ellenőrzésre, tehát az önkormányzati vagyongazdálkodás és annak a nyilvántartási rendszere.
Illés László polgármester: Kéri a képviselő-testület tagjait, aki egyetért azzal, hogy 2015-ben a belső ellenőrzés vizsgált témaköre az önkormányzati vagyon és a vagyonkataszter legyen, kézfeltartással szavazzon.
Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta az alábbi határozatot:

49/2014. (11.19.) önkormányzati határozat
Zalagyömörő Község Önkormányzatának Képviselő-testülete 2015. évben a belső ellenőrzési tervet jóváhagyja, az önkormányzati vagyongazdálkodás vizsgálata, a vagyonmérleg megalapozottságának figyelembe vételével. 

Felhatalmazzák a polgármestert, hogy a 2015 évi belső ellenőrzési terv jóváhagyásáról a belső ellenőrt tájékoztassa. 

Felelős: Illés László polgármester 
Határidő: folyamatos
5./ napirend:
Marcal Vidéki Önkormányzatok Szociális Társulás létrehozása  

Előterjesztő: Bencze Gyöngyi jegyző

Illés László polgármester:Átadja a szót a jegyző asszonynak, ismertesse az önkormányzati feladat ellátás átszervezését és annak indokait.
Bencze Gyöngyi jegyző: az önkormányzatoknak alapellátási kötelezettségei vannak a szociális ellátó rendszeren belül, mint pld. a gyermekjóléti szolgálat, családsegítő szolgálat, (ez utóbbi nem tartozik jelenleg a kötelezettségekhez, de ha hozzákapcsolódik a gyermekjóléthez, az plusz többlet normatívát jelent), valamint a házi segítségnyújtás. 

2013. június 30-ig a Napfény Szociális Segítő Központon keresztül voltak ezek a feladatok ellátva társulási formában. A fenti időponttól kezdődően át kellett alakítani a vonatkozó törvény alapján az összes társulást önálló jogi személyiségű társulási tanácsot alkotó társulássá. Ekkor történt az, hogy az addig társulásban működtetett ellátásokat, azt követően szolgáltatói szerződéssel vették igénybe az önkormányzatok. Erről azt lehet tudni, hogy ebben az esetben csak az alapnormatívát lehet leigényelni, mely jóval kevesebb, mintha társulás formájában látná el az önkormányzat a kötelezettségeket.
Több helyről is érdeklődtünk, hogy hova tudnánk csatlakozni. Többek között a zalaszentgróti Gyermekjóléti szolgálatnál is, ahol telephelyeként működtünk volna július elsejével. Ez sajnos nem jött létre. Tavaly akiktől ajánlatot kértünk, idén újra meg lettek kérdezve (Sümeg, Csabrendek, Zalaszentgrót). 

A polgármesteri megbeszélésen végső megoldásként elhangzott, hogy a 11 önkormányzat saját maga hozza létre a társulást ezekre a feladatra. A múlt héten történt egyeztetést követően úgy döntöttek, hogy minél előbb legyenek elkészítve a társulás megalakításához szükséges dokumentumok. 

Ezzel kapcsolatosan november 24-én lesz az együttes ülés, melyen megtárgyalásra kerülnek a társulás megalakításával kapcsolatos előterjesztések.
A létrehozandó Szociális és Gyermekjóléti Intézmény Ukkon a volt iskolaépületében kapna helyet.

A társulás székhelye pedig Gógánfa lenne és önkormányzati intézményfenntartó társulásként fog működni.
Illés László polgármester: Véleménye szerint is azon kell lenni, hogy a társulást a 11 település minél előbb megalakítsa, mivel sajnos 30 %-os normatíva kiesésünk keletkezett azzal, hogy nem társulás formájában lett ellátva ez a feladat.
A polgármesteri megbeszélésen elhangzott, hogy a 11 település közül a szociális étkeztetést vásárolt élelmezéssel látja el Sümegprága és Bazsi. Az ukki konyha kapacitás kihasználtsága nagyon alacsony, szinte veszteséges a működése, ezért melegítőkonyhaként funkcionálna tovább. Természetesen a két konyha is társulásban működne. Javasolja a képviselő-testületnek, hogy előzetesen a Társulás létrehozásával értsen egyet. 

A javaslatot a Képviselő-testület 4 igen szavazattal – ellenszavazat, tartózkodás és határozat hozatal nélkül – elfogadta.

6./ napirend: Vegyes ügyek
6.1./ Óhidi Antal és Óhidi Antalné bérleti szerződése
Illés László polgármester: Emlékeztetni szeretném a képviselő-testület tagjait, hogy Óhidi Antal és Óhidi Antalné részére 2014. november 20. napjáig bérbe lett adva a volt iskola épülete. Mivel a jelzett határidőig nem tudták a tárgyaikat elhelyezni, ezért újabb három hónappal szeretnék a szerződést meghosszabbíttatni.
Javasolnám a testületnek, hogy 2014. november 20. napjától – 2015. február 20. napjáig legyen meghosszabbítva a bérleti szerződés.

Kérném, aki egyetért, kézfeltartással szavazzon.

Zalagyömörő Község Önkormányzatának Képviselő-testülete egyhangúlag, 4 igen szavazattal – ellenszavazat és tartózkodás nélkül – meghozta az alábbi határozatot:





50/2014. (11.19.) önkormányzati határozat

Zalagyömörő Község Önkormányzatának Képviselő-testülete a tulajdonában álló Zalagyömörő 138. hrsz-on szereplő, volt iskola épületének bérleti jogviszonyát /Óhidi Antal és Óhidi Antalné Balatonberény, Kodály u. 1/c. sz. alatti lakosok részére/ meghosszabbítja 2014. november 20-tól – 2015. február 20-ig. A bérleti díj összege változatlanul 10.000,- Ft/hó.

A képviselő-testület felkéri a polgármestert, gondoskodjon a helyiségbérleti szerződés módosításának elkészítéséről.

Felelős:
Illés László polgármester

Határidő:
2014. november 30.

Egyéb felvetések, tájékoztatások:

6.2./ Önkormányzati vagyonbiztosítási kérdésekkel kapcsolatos tájékoztatás

Illés László polgármester: Megkereste az egyik biztosítótársaság ajánlatával. Kigyűjtettem a pénzügyesünkkel, hogy milyen vagyontárgyakra mennyi összeget fizetünk. A falugondnoki autó kötelező biztosítása évente 15.144,- Ft-ot, 93. 929 a Casco, a traktor pótkocsijára 3.360,- Ft-ot, a traktorra 26.182,- Ft-ot. A vagyonbiztosítás mely flottásnak tekintendő, 110.780,- Ft, A magas összeg miatt egyedül a gépekre nincs biztosítás. Ezért az épületekre riasztó került felszerelésre.

Zsemlye Zoltán képviselő: Megkérdezte, hogy a kazánra nem lehet biztosítást kötni, ami most lett beszerelve az óvodába?

Illés László polgármester: A kazánra két éves garancia van. Utánanéz, hogy nagy értékű gépekre is lehetne-e kötni vagyonbiztosítást.
A javaslatot a Képviselő-testület 4 igen szavazattal – ellenszavazat, tartózkodás és határozat hozatal nélkül – elfogadta.

6.3./ Tájékoztatás a szociális célú tüzifa pályázatról:

Illés László polgármester: A vegyes ügyek keretén belül tájékoztatja a képviselő-testület tagjait, hogy a szociális tűzifát a lakásfenntartási támogatásban részesülő személyekre lehetett megigényelni. Az igényelt 44 m3-rel szemben 30 erdei m3-t kaptunk.  
A tűzifa támogatási kérelmek beadási határideje: 2015. december 15.
A javaslatot a Képviselő-testület 4 igen szavazattal – ellenszavazat, tartózkodás és határozat hozatal nélkül – elfogadta.

6.4./ Polgármester beszámolója  a két ülés között történt fontosabb eseményekről, intézkedésekről 

Illés László polgármester Tájékoztatta a jelenlévőket a két ülés között történt eseményekről:
· szeptember 29-én a Kisfaludy utca padkája elkészült mindkét oldalon.

· Bebesi László előtt lévő kerítést az önkormányzat saját költségén megcsináltatta, mert a járdaépítés során megrongálódott.

· Az utcabútorok 5 éves ellenőrzése megtörtént, mindent rendben találtak.

· Október 11-én az óvoda jótékonysági bált rendezett. Kb. 80 fő vett részt a rendezvényen.

· Az aprítógép ismételten meghibásodott. Az évi fa apríték készlet rendelkezésünkre áll.

· Amíg a szennyvíz díj nem kerül megállapításra, addig a programban résztvevő önkormányzatoknak kell fedezni a szennyvíz szállítással járó költségeket. Ez Zalagyömörő önkormányzatát érintően 400.000,- Ft/hó összeg. Ezért felkerestük november 4-én a Bakonykarszt Vezérigazgatóját, hogy megoldást találjunk a kifizetésre vonatkozóan. A megbeszélésen, melyen mind a hat érintett polgármester részt vett, olyan döntés született, hogy a Bakonykarszt Zrt. az önkormányzatok részére  fizetendő éves eszközhasználati díj összegéből finanszírozza a szennyvíz szállítással járó költséget. 
· Az Idősek Napja is megrendezésre került a hónap folyamán. Összesen 140.000,- Ft-ba került.

· November 27-én a Veszprémi Törvényszék előtt kell megjelenni. Felkerestünk egy ügyvédet. Zalagyömörő esetében 4.066 e Ft tervezői díj megfizetésére kötelezték az önkormányzatot a szennyvíz beruházás tervezői díjának kintlévőségéért.
· A jövő évi startmunka program is megtervezésre került. 10 fő foglalkoztatásával számoltunk. 

· Az utánfutó műszakiztatása 16 e Ft-ba került. A traktor pótkocsijának kereke defektes lett. 28 e Ft-ért vettünk két új kereket.

· Az önkormányzatnál sok az adó kintlévőség. Az illetékesek megkapták a felszólításokat. Ha más hogy nem, bírósági úton hajtatjuk be a tartozásokat.
· Szilveszterre kérte a Nagycsaládosok Egyesülete a Művelődési házat zártkörű rendezvény megtartására. 

· Az idei évben is kellene karácsonyfát és betlehemet állítani a központba. A tavalyi évhez hasonlóan az idei évben is a kultúrotthonban kellene tartani Ádvent I. vasárnapi miséjét.
Zsemlye Zoltán képviselő: Én is azon vagyok, hogy a központban állítsuk fel a karácsonyfát és a betlehemet. Egyben felajánlom ezzel kapcsolatban mindennemű segítségemet.

Illés László polgármester: Megköszöni a képviselő társa segítség. Elmondja, hogy a képviselők tiszteletdíjáról szóló rendeletet az önkormányzat az alakuló ülésén hatályon kívül helyezte. A későbbiek folyamán döntünk a tiszteletdíj megállapításáról visszamenőleg.
Bencze Gyöngyi jegyző: Tájékoztatja a képviselő-testületet, hogy a tiszteletdíjat utólag rendezni nem lehet. Ha a képviselő-testület szeretne tiszteletdíjról rendeletet alkotni, akkor azt meg kell tenni. Javasolja ennek a kérdésnek a tárgyalását a 2015. évi költségvetési törvény tervezet számainak ismeretében. 
Illés László polgármester: Megköszönte a részvételt, a nyílt ülést 15 óra 20 perckor bezárta és zárt ülést rendelt el.

K.m.f.

